CELEX: 62019TN0210
Language: lt
Date: 2019-04-05 00:00:00
Title: Byla T-210/19: 2019 m. balandžio 5 d. pareikštas ieškinys byloje Società Agricola Tenuta di Rimale ir kt./Komisija

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/48
            
         
      2019 m. balandžio 5 d. pareikštas ieškinys byloje Società Agricola Tenuta di Rimale ir kt./Komisija
      (Byla T-210/19)
      (2019/C 213/48)
      Proceso kalba: italų
      
         Šalys
      
      
         Ieškovai: Società Agricola Tenuta di Rimale Ss (Fidenca, Italija) ir kiti 9 ieškovai, atstovaujami advokatų M. Libertini, A. Scognamiglio ir M. Spolidoro
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo panaikinti ginčijamą atsakovės raštą ir išnagrinėti pateiktame skunde nurodytus argumentus. Toks naujas nagrinėjimas turi vykti remiantis kitokiu, teisingesniu 2013 m. gruodžio 17 d. Europos Parlamento ir Tarybos reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas (1), 150 straipsnio aiškinimu ir išsamesniu tyrimu; jis parodys Consorzio argumentų, nurodytų siekiant patvirtinti sine die diskriminacinį ir nepateisinamą pieno pasiūlos SKVN (saugoma kilmės vietos nuoroda) „Parmigiano Reggiano“ sūriui gaminti, reguliavimo nepagrįstumą ir nenuoseklumą.
      
         Ieškinio pagrindai ir pagrindiniai argumentai
      
      Šis ieškinys pareikštas dėl 2019 m. vasario 6 d. ES Komisijos (Žemės ūkio ir kaimo plėtros generalinio direktorato) rašto, kuriame nuspręsta nutraukti ieškovų 2018 m. vasario 5 d. pateikto skundo tyrimą; tame skunde ieškovai tvirtino, kad 2016 m. gruodžio 15 d. Žemės ūkio, maisto ir miškininkystės politikos ministerijos dekretas Nr. , kuriuo patvirtinamas 2017–2019 m. „Parmigiano Reggiano“ sūrio pasiūlos reguliavimo planas, ir 2017 m. rugsėjo 19 d. šios ministerijos dekretas Nr. , kuriuo patvirtinti 2017–2019 m. „Parmigiano Reggiano“ sūrio pasiūlos reguliavimo plano pakeitimai, yra neteisėti.
      Grįsdami ieškinį ieškovai remiasi trimis pagrindais.
      
                  1.
               
               
                  Pirmasis ieškinio pagrindas grindžiamas klaidingu Reglamento (ES) Nr. 1308/2013 150 straipsnio aiškinimu, kiek tai susiję su gamintojų, suinteresuotų pasiūlymu reguliuoti pasiūlą, kvalifikuotos daugumos nustatymu.
               
            
                  2.
               
               
                  Antrasis ieškinio pagrindas grindžiamas klaidingu Reglamento (ES) Nr. 1308/2013 150 straipsnio aiškinimu, kiek tai susiję su būtinumu nustatyti esmines rinkos disbalanso sąlygas, siekiant priimti laikinas pasiūlos reguliavimo priemones, ir būtinumu tai tinkamai motyvuoti.
               
            
                  3.
               
               
                  Trečiasis ieškinio pagrindas grindžiamas klaidingu Reglamento (ES) Nr. 1308/2013 150 straipsnio aiškinimu, kiek tai susiję su diskriminacinių pasiūlos reguliavimo planų draudimu.
               
            
         (1)  OL L 347, 2013, p. 608.